Legutóbb 29 tanulságos, mégis közérthető percben bemutattuk,
hogy áttörések sorozata hogyan vezetett a modern világ kialakulásához,
és egy olyan erős fegyver megalkotásához, amely mindent izzó fehér szarrá változtat.
De az csak a történet fele volt. A másik fele most következik.
1945-Ben járunk.
Az atombomba épp most robbant fel. A világ romokban hever.
Már dolgoznak Hitler klónozásán.
A jövő bizonytalannak tűnt,
és percről percre közelebb került, mint mindig.
De ez most egy olyan jövő lesz, amilyet még nem látott a világ.
Holdemberek és rocksztárok jövője, nagy üzleteké és a szabad szerelemé,
a számítógépeké és az interneté.
És egy gyilkos roboté, ami meg akarja ölni Sarah Connort.
Bár ez csak egy filmben volt.
A modern civilizáció megérkezett, de az ellentétes világnézetek
azt jelentették, hogy a totális konfliktus mindig a levegőben volt.
A tömegkommunikáció új formái elősegíthetik, hogy kijöjjünk egymással?
Vagy egyáltalán nem?
Nem kéne két közösségi média?
Egy azoknak, akiknek igazuk van, és egy azoknak, akiknek nincs?
Sok embert ismerek, akiket az utóbbiba tennék. Barmok.
Csatlakozzanak hozzám az emberi lét utolsó részében,
amiben kiderítem, hogy jutottunk oda, ahol most vagyok,
és hol leszünk holnap, ami a forgatás napjához képest szerda.
Bármikor is érkezik a jövő, itt fog megtörténni,
ezen a törékeny csecsebecsén, amit Földként ismerünk.
Állati gáz a hajam.
PHILOMENA CUNK SZERINT A VILÁG
ÖTÖDIK RÉSZ: VILÁG(OK) HARCA(I)?
Oroszország. Egy hatalmas ország keleten.
Ebben a sorozatban most először említjük,
de mindvégig ott volt.
A 20. század elején Oroszország hatalmas birodalom volt,
akárcsak a Marvel Cinematic Universe ma.
Az átlagos orosz haraszt volt, de arról álmodott, hogy ember lesz.
Lehetőleg jómódú.
Mert míg az orosz harasztok szegénységben éltek,
a gazdagok Szentpéterváron.
A legrangosabb oroszt Miklós cárnak hívták, ami oroszul Miklós királyt jelent.
Diktátorként irányíthatta az országot,
de azt tanácsolták, említsem meg, hogy Oroszország ma már nem így működik.
Egy ilyen világ, ahol a legtöbb ember fillérekért dolgozott,
miközben néhányan meggazdagodtak,
olyan nyilvánvalóan igazságtalannak és elgondolhatatlannak tűnik napjainkban,
hogy alig tudjuk elképzelni, milyen lehetett.
Egy ember, aki szerint ez ein rakás Scheiße volt,
Karl Marx német filozófus.
Nehéz megmondani, de ha jobban megnézzük ezt a fényképet,
láthatjuk, hogy szakálla volt.
Marxnak volt egy víziója is,
amit a Kommunista Párt királylánya című könyvében írt le.
A mai tudósok sokat beszélnek erről a könyvről,
de valójában senki sem olvassa el. Ahogy egyik könyvet sem.
De akkoriban nagy sláger volt,
különösen a 18 és 35 év közötti antikapitalista,
forradalmár népesség körében.
Az egyik orosz, aki olvasta a könyvet, ennek a fényképnek a főszereplője,
Vlagyimir Iljics John Lennon.
Lenin egy tulajdon nélküli világot képzelt el.
Kíváncsi vagyok, önök el tudják-e. Nincs miért ölni vagy meghalni,
az emberek testvérisége.
És ezt egy erőszakos felkeléssel akarta elérni.
1917-ben lehetősége adódott rá.
Az élelmiszerhiány miatt az emberek tolakodtak a kenyérért, mint a kacsák.
Lenin és követői feltörték a Téli Palotát,
és feltöltöttek egy kommunista kormányt.
Oroszország SZSZKSZ-re változtatta a nevét, avagy KKKP-re.
Mi volt az a Szójaunió?
Azt hiszem, valamit félreértett,
és valószínűleg a Szovjetunióra gondol.
Nem, szója. Láttam leírva egy darab papírra.
Akkor valószínűleg elírták, vagy nem olvas valami jól.
De szerintem történelmi szempontból a Szovjetunióra,
a Szovjet Szocialista Köztársaságok Szövetségére gondol.
Nem akarok illetlen lenni, de ne oktasson ki, azért mert férfi!
Maradhatnánk a Szójaunió témájánál?
Rendben.
Mi volt ez pontosan?
Ha nem tudja, nem baj, nem fogom lenézni.
Ha orosz terményekről szeretne beszélni, beszélhetünk.
Oroszországnak jelentős mezőgazdasága volt.
Így sok szója és krumpli termett, és sok minden más is.
- Volt tarlórépa is? - Gondolom, igen.
Olcsó, könnyű termeszteni, ellenálló, remekül illik a pörköltbe.
Hogyhogy ilyen sokat tud a terményekről?
Van kertje?
1924-ben Lennon otthagyta az együttest,
hogy csak a létezésre koncentráljon a túlvilágon, amiben nem hitt.
Lenin helyét Joszif Sztálin vette át,
aki egy olyan kegyetlen elnyomás élén állt,
ami több millió embert ölt meg, éheztetett és száműzött.
Bár pozitívum, hogy barátságos bajsza volt.
A kommunizmus és a kapitalizmus természetes ellenségek,
mint a férfi és a nő, a macska és a kutya.
De Oroszország és Amerika félretette nézeteltéréseit,
mert mindkettejük érdeke az volt, hogy megnyerjék a második világháborút.
A második világháború vége sok fekete-fehér ünnepléshez vezetett,
mivel az emberek maguk mögött hagyták a konfliktus és a nyomorúság éveit.
De az idejétmúltnak tűnő ünnepségek felett sötét felhők gyülekeztek.
Elfogytak a felrobbantani vagy lelőni való rosszfiúk,
így a Kelet és a Nyugat gyanakodni kezdett egymásra.
Ez egy teljesen új konfliktus kezdete volt:
a hideg világháborúé.
A hidegháború elég bonyolult, nem?
Vacakoljunk azzal, hogy megemlítjük a műsorban,
vagy inkább hagyjuk a csudába?
Elég meghatározó a 20. század második felében,
- szóval szerintem meg kéne említeni. - Értem. Oké.
A Szovjetunió terjeszkedésével
egyre jobban elmélyült a Kelet és Nyugat közötti ellentét.
A megosztottságot a berlini fal szimbolizálta,
ami egyfajta válás volt téglából.
Szörnyen bizalmatlan légkör uralkodott,
mint az exemmel, amikor megláttam, hogy 28-szor kereste
egy bizonyos „Cickós Klaudia”.
Azt állította, hogy csak a Fitness First üzletkötője, és hogy ez az igazi neve.
Sajnálom, Sean, akkor sem vettem be, és most sem veszem be.
Remélem, anyukád jól van.
Hamarosan olyan nagy volt a paranoia Kelet és Nyugat között,
hogy kémkedni kezdtek egymás után, nukleáris fegyvereket halmoztak fel,
és távháborúk sorozatát vívták.
Oroszország és az USA távháborúkat vívott, ahol más országokat használtak fel harcra.
Ez olyan, mintha a Street Fighter II-Ben választanánk egy karaktert?
Az emberek a történelem során mindig is hajlamosak voltak arra, hogy más erőkkel,
más országokból származó harcosokkal vívják meg a háborúikat.
Értem. Tehát pontosan olyan, mint a Street Fighter.
Ha ez a Street Fighter II lenne, és az amerikaiak Kent választanák,
az oroszok Zangiefet választanák, mert ő a Szovjetunióból származik?
Vagy olyasvalakit választanának, mint Dhalsim?
Nyilvánvalóan jobb választás lenne, mert át tud ugrani Ken tűzlabdái felett.
Nem tudom. Azt hiszem, Putyin elnököt kéne megkérdeznie,
hogy pontos választ kapjon erre.
Gondolom, azt választanák, akinek a legtöbb esélye van Ken ellen.
Eközben Kelet és Nyugat azért versengett,
hogy ki fedezi fel először a csillagokat.
A rivalizálás űrverseny néven vált ismertté,
bár oroszul valószínűleg nem. Nem tudjuk, ők hogy hívják.
Őszintén szólva, a forgatás előtt nem ártott volna utánanézni.
Az első kilövések akkoriban teljes katasztrófának számítottak,
de ma már tudjuk, hogy könnyű jazzel megnyugtató látványt nyújtanak.
A VÖRÖSÖK ELSŐ MŰHOLDJA
Ma egy új hold van az égen,
egy 60 centis fémgömb, amelyet egy orosz rakéta állított pályára.
Végül 1957-ben az oroszok hajtották végre az első sikeres kilövést.
Miért állították az oroszok Szundit Föld körüli pályára?
Nos, ha az orosz szavakat nézzük,
a világ első műholdjának neve Szputnyik 1 volt,
- és az oroszok… - Ez Szundi orosz neve?
Nem, ez oroszul „utazót” jelent.
Gondolom, Szundi az űrben is folyton elaludna,
mint a Földön.
Elnézést, váltsak témát?
A Szputnyikot egy szovjet űrkutya követte, akit a Földön Lajka néven ismertek,
és 1957 novemberében lőttek ki az űrbe.
Mi történt Lajkával?
Gondolom, kapott egy csontot, és megsimizték, amikor visszatért.
Valójában Lajka sosem tért vissza a Földre,
mert nem sokkal a kilövés után túlmelegedett, és sajnos elhunyt.
Most ugye csak viccel?
Bárcsak, de nem. Ez…
Sajnos az ő jegye csak odafelé szólt.
Egy halott kutya van az űrben?
Szóval egy halott kutya bújik meg minden filmben,
amit az űrben forgattak, mint például a Star Wars?
- Nem mondanám… - Halott kutyák vannak a Star Warsban!
Ez elfogadhatatlan.
Nos, Lajka műholdja végül elégett a Föld légkörében,
de ez jóval a halála után történt.
Mint mondtam, néhány órával a kilövés után elhunyt.
Bocsánat, emlékezhetnénk egy perces néma csenddel Lajkára?
Jól van.
Egy halott kutya van az űrben.
Az űrversenytől távol az oroszok mindennapi élete gyakran nehéz volt,
ezzel szemben az amerikaiak élvezték a gondtalan luxust és a kalapokat.
Az 1950-es évek tényleg megtörténtek?
Igen, határozottan.
Biztos? Mert olyan, mintha csak kitalálták volna.
Csak kalapos férfiak és mosolygó háziasszonyok a konyhában.
Azok az emberek tényleg léteztek, és ez az egész tényleg megtörtént?
Ennek nagy részét a reklámokban láthatjuk.
Az 55-ös Chevrolet alacsonyabb, szélesebb és hosszabb.
Az 1950-es években a Reklámok volt a legnépszerűbb tévésorozat.
A Reklámok olyan férfiakról vagy nőkről szólt, akik akartak valamit,
majd megvásárolták, és boldogok voltak.
Az első példa a háromfelvonásos elbeszélésre.
- Ez csodálatos! - Bizony!
A Reklámok olyan nagy hatással volt a nézőkre,
hogy ők is vásárolni akartak.
Keményen dolgoztak, hogy legyen pénzük autóra,
amivel elmehetnek a boltba, hogy még több dolgot vegyenek,
amit úgy tudtak kifizetni, hogy dolgoztak, és ettől boldogtalanok lettek.
Így azzal vidították fel magukat, hogy még több dolgot vettek,
amiért szintén dolgozniuk kellett.
- Ez csodálatos! - Bizony!
Csak akkor nem dolgoztak vagy vásároltak,
amikor épp tévét néztek.
És így jött létre egy újfajta kultúra:
a popkultúra. Szemben a normál kultúrával, ami festményekből és Beethovenből állt,
ezt valóban élvezték az emberek.
Az úttörő fekete művészek évtizedeken át folyamatosan egymás munkájára építkeztek,
hogy izgalmas, új zenét hozzanak létre, amit a fehérek sajátjukként adhatnak el.
Miért mondják, hogy Elvis Presley eltulajdonította a fehér zenét?
Nem mondanak ilyet. Azt mondják, hogy a fekete zenét tulajdonította el.
Fehér férfi volt, aki feketéktől származó zenét játszott.
Elnézést kellett kérnie a közösségi médiában?
Nem, mert akkor még nem volt közösségi média.
- Miért nem kér bocsánatot most? - Mert Elvis halott.
Szóval most már a halottak életmódját is eltulajdonította? Milyen szemét tolvaj!
Miután leküzdötte a gyermekkori szegénységet és a csípőbaját,
Elvis hasznára vált a tömegmédia,
aminek a segítségével milliók láthatták őt, cenzúrázott formában.
Miért volt olyan veszélyes Elvist deréktól lefelé mutatni?
Deréktól lefelé pucér volt, mint egy perverz a Zoom-híváson?
Nem volt pucér.
Gyakran mozgatta a csípőjét, ami nagyon izgató volt.
És sokan attól tartottak,
hogy a fiatal nőket kicsit túlságosan felizgatja Elvis.
Akkoriban elég prűdek voltak, ugye?
Ha látták volna a péniszét, sztrókot kaptak volna, nem?
Valószínűleg. Nem hiszem, hogy ez bekerült volna a…
Jesszus!
Ez nem vicc. Mi olyan vicces ebben?
Ha látták volna a péniszét, sztrókot kaptak volna.
Ezen nincs mit nevetni. Itt emberek életéről van szó.
Elvis akkora durranás volt,
hogy az amerikai hadsereg rekvirálta katonai célokra.
És nem is csoda, tekintve az akkori helyzetet.
Oroszország és az USA is óriási nukleáris fegyverkészleteket halmozott fel,
ami elegendő volt ahhoz, hogy többször is elpusztítsák a földet,
arra az esetre, ha elsőre nem sikerülne.
Úgy tűnt, a bolygónk a harmadik világháború felé halad,
és a hatvanas évek elején a szakadék szélén imbolygott,
és a végtelen mélységbe nézett, ahonnan nincs visszaút.
Krízis!
A szavak hirtelen vészjóslóan megelevenednek
az újságokban szerte Amerikában…
A kubai rakétaválságban
melyik volt a veszélyesebb; a szivarok vagy a rakéták?
A kubai rakétaválságnak nem volt köze a szivarokhoz,
csak az USA partjainál, Florida közelében fekvő országhoz.
Nem az alakjuk miatt volt a válság? Nagyon hasonlóak.
1959-Ben kommunista forradalom tört ki Kubában.
Fidel Castro került hatalomra, és barátságot kötött Oroszországgal.
Aztán 1962-ben Amerika rájött, hogy a szovjetek Kubába akarják telepíteni
a nukleáris rakétáikat,
amik mindössze 20 perc alatt eljutottak volna Floridába,
ha jó a szél, és találnak parkolóhelyet.
John F'ing Kennedy amerikai elnök és aktmodell követelte,
hogy az oroszok vigyék el a rakétáikat, különben elkerülhetetlen a háború.
Vagy ami még rosszabb, lehetséges.
A világ hat napig lélegzetvisszafojtva várt,
így akár meg is fulladhattak volna, mielőtt megölik őket a bombák.
Végül Nyikita Hruscsov szovjet császár meghátrált,
mint egy kibaszott gyalázatos csirke,
és rakétái behúzott farokkal mentek haza.
Kennedy győzött.
John F. Kennedy megnyerte a kubai rakétaválságot.
Miért lőtte agyon magát utána?
Nos, nem tette. A kubai rakétaválság rendezéséről tárgyalt
Nyikita Hruscsov szovjet vezetővel.
Ezután merényletet követtek el ellene a texasi Dallasban
1963-ban. De nem ő lőtt.
Értem. Ironikus, hogy annyira aggódott a kubai rakéták miatt,
amikor valójában egy texasi fegyver miatt kellett volna aggódnia.
Fogadok, hogy átkozta magát, miután lelőtték.
Az Armageddon elkerülésével a világ szomjazott a változásra,
és egy fiatal generáció tűnt fel, akik esélyt akartak adni a békének.
Az ő hőseik nem politikusok voltak,
hanem ellenkulturális zenészek, akiknek művei meghatározták a korszakot.
A Rolling Stones nagy durranás volt az 1960-as években.
Mondhatjuk azt, hogy a Stones volt a kor Beatlese?
Nos, én azt mondanám, hogy kortársak voltak.
Szóval mindig volt egy kis versengés a Stones és a Beatles között.
Igen, de a Beatles már a kor Elvisének számított.
Tehát volt egy tartalék Beatles. Nem adhatnánk azt a Rolling Stonesnak,
még akkor is, ha kortársak voltak?
Nos, azt hiszem, minden embernek megvan,
hogy a Beatles vagy a Stones stílusát szereti-e jobban.
Oké, szóval melyik volt jobb a „kor Beatlesei” közül:
a Beatles egy vagy a Beatles kettő?
Szerintem a Beatles egy volt a népszerűbb. Vagy Beatles… az első… a Beatles.
Következő kérdés:
a hatvanas évek összes együttese közül melyik volt a The Kinks?
Eközben az űrverseny továbbra is zajlott.
A NASA dollármilliárdokat költött
egy rakétára, ami elég erős, hogy elérje a Holdat,
de nem olyan erős, hogy felrobbanjon, amikor odaér.
A fedélzetén ott volt Neil Armstrong, Alan Alda,
és egy harmadik férfi, aki névtelen kívánt maradni.
1969. július 20-án az egész világ azt nézte a televízióban,
hogy vajon felrobban-e a Hold.
Ráadásul semmilyen más műsor nem volt.
AZ ELSŐ KÉPEK A HOLDRÓL
A globális közönséget bizonyára megdöbbentette
a képminőség, amely még az akkori viszonyokhoz képest is borzalmas volt.
Nézzék csak meg!
Mintha a Homálydimenzióba mentek volna, hogy elfogjanak egy foltot.
Kis lépés az embernek,
hatalmas ugrás az emberiségnek.
A hangminőség is csapnivaló volt. De azt mondta:
kis lépés az embernek, bionikus ugrás az emberiségnek.
És ezzel a férfiaké lett a Hold.
Ezért van az, hogy a nőket a mai napig nem engedik fel oda.
A holdraszállással az ember olyan nagyságot ért el,
ami túllépte a földi határokat: felfedezte az égboltot.
Feltéve, hogy ez valóban megtörtént.
Az interneten sokan azt állítják, hogy a holdraszállást meghamisították.
Mennyiben van igazuk?
Teljes mértékben tévednek.
Egyetlen történész sem kérdőjelezte meg soha az Apolló-projekt valódiságát,
mert az összeesküvés-elméletek hívei által felhozott
úgynevezett bizonyítékok egyetlen darabja sem állta ki a szakértői vizsgálatot.
De nyilvánvalóan kamu, mert hogy szállhattak volna le a Holdon,
ha a Hold nem is létezik?
De miből gondolja, hogy nem létezik a Hold?
Nem létezik. Nem tudom, hogy maga utánajárt-e,
de Paul haverom küldött nekem egy videót, ami leleplezi az egészet.
Tudja bizonyítani, hogy a Hold létezik? Nem tudja, ugye?
Látjuk az égen. Űrhajókat küldtünk a Holdra.
Mintákat hoztunk a Földre.
Nem. Nézze meg a videót! Az majd felnyitja a szemét.
Valószínűleg az éjszakában is hisz, ugye?
Minden este megtapasztalom, ahogy emberek milliói szerte a világon.
Szóval, igen, hiszek az éjszakában. Amikor a Föld forog,
van egy sötét időszak, amit éjszakának nevezünk.
Ébresztő! Ott van az egész a videóban. Csak elhitetik, hogy a Hold létezik,
és az éjszaka is létezik, hogy engedelmesek maradjunk.
Gondoljon bele! A csecsemőket még nem manipulálják,
így ők tudják, hogy nincs olyan, hogy éjszaka.
És ezért ébrednek fel sírva.
Váltsunk témát!
Az űrverseny véget ért. Amerika győzött.
És a díj a történelem legrosszabb üdülőhelye,
amire még csak figyelmeztetni sem tudtak, mert még nem volt TripAdvisor.
De volt egy vigaszdíj is:
a legjobb nyaralós kép a történelemben, ami Földkelteként híresült el.
Ma egy ilyen felvétel már túl unalmas ahhoz,
hogy nyolc másodpercnél tovább lekösse a figyelmet.
De akkoriban ez a fénykép elgondolkodtatta az embereket.
És nemcsak egy kicsit, mint például: „Ez jól néz ki”, hanem nagyon.
Rájöttünk, hogy milyen törékeny a bolygónk.
Az ökológiai mozgalom mindig is népszerű volt a hippik körében,
de az emberek az öltözködésük miatt nem törődtek velük,
és mert túlságosan be voltak tépve, hogy összefüggően kifejtsék nézeteiket.
De a tudósok is aggódni kezdtek a bolygó állapota miatt.
És hogy elkülönüljenek a hippiktől,
tiszta fehér köpenyben és szemüvegben közölték figyelmeztetéseiket.
De velük sem törődtünk, mert ők meg strébereknek tűntek.
A probléma a fejlődés volt.
Az összes modern kütyü, amire rákattantunk, árammal működött,
ami fosszilis tüzelőanyagot égető erőművekből származott,
amik egy KO2 nevű gázt termelnek, ami kiszáll a kéményekből,
és gátolja az égbolt megfelelő működését.
A környezeti károk kivédésére az egyik megoldás az volt,
hogy atomerőműveket építettek,
amik közel sem bocsátanak ki annyi káros anyagot.
Kivéve, ha felrobbannak, de az sosem fordul elő.
Amíg 1986-ban Csernobilban mégis előfordult.
A csernobili sugárzás hatalmas területet változtatott halálos „tilos az á” zónává.
Még Reigate városközpontjánál is rosszabb volt.
A radioaktív csapadék nagyon messzire eljutott,
és volt egy előre nem látható mellékhatása:
a berlini fal téglái rendkívül törékennyé váltak miatta,
olyannyira, hogy a fal elkezdett leomlani.
Kétségbeesett helyiek siettek a fal segítségére,
és kalapácsokkal és ököllel próbálták megjavítani.
De hiába.
A fal halálával a kommunizmusnak is vége lett. A kapitalizmus győzött.
A pénzügyi piacok a belga techno himnusz,
a „Pump Up The Jam” fülbemászó dallamával köszöntik a globalizációt.
A „PUMP UP THE JAM” A „JAM UP THE PUMP” ANAGRAMMÁJA.
A DALT ÖTSZÖR EGYMÁS UTÁN JÁTSZOTTÁK EL STANLEY KUBRICK RENDEZŐ TEMETÉSÉN.
A TECHNOTRONIC ANYABOLYGÓJA, A FÖLD 70%-BAN VÍZBŐL ÁLL.
HA ELKÜLÖNÍTJÜK AZ EGYES DOBÜTÉSEKET A DALBÓL, ÉS EGY KÖRBE RENDEZZÜK ŐKET,
AZ FELOLD EGY CSALÁSI MÓDOT, AMIVEL SZILÁRD FELÜLETEKEN JUTHATUNK ÁT.
Hirtelen mindenki, a szegényeket kivéve, olyan sok pénzt keresett,
hogy nem volt hely mindet érmékben tárolni.
Ehelyett számokban tárolták egy képernyőn,
ami körül férfiak kiabáltak, hogy a pénz bent maradjon.
Hogy ezt a sok pénzt követni tudják, egy különleges megaabakuszra volt szükség,
és szerencsére volt is egy: a számítógép.
Ma már mindenhol vannak számítógépek, de régen ormótlan ritkaságnak számítottak.
Az 50-es, 60-as években egy számítógép egy egész szobát elfoglalt.
Az 1970-es években azonban a mérnökök megdöbbentő felfedezést tettek.
Ha megszabadulnak azoktól a fölösleges fényektől és tekercsektől,
a számítógépek sokkal kisebbek lennének.
Valójában annyira kicsik, hogy az ember ujjbegyén is elférnek.
Ez volt a mikrochip, ami csodálatos volt.
Köszönöm! Visszaadom a kis fickót.
A mikrochip valójában semmit sem tudott csinálni,
amíg bele nem dugták egy ilyen nagy gépbe.
De ha csak az alapterületet nézzük, már akkor is nagy előrelépés volt.
Most, hogy a számítógépek már befértek a házakba,
rengeteg ember akart sajátot.
Megszületett a Szilícium-völgy.
Egy számítógépközpont, amit két férfi rivalizálása határozott meg:
ők Bill Gates és Steve Jobs.
Lehet, hogy a nevük unalmas, de amiket mondtak, még unalmasabb volt.
Gates megalapította a Microsoftot,
és nagy sikert aratott a Ms Pac-Man érthetetlen, nem hivatalos folytatásával,
a MS-DOS-szal.
Eközben Jobs megalkotta az Apple Macintosh-t,
a világ első eredendően önelégült számítógépét.
Míg ez a két rivális rendszer megosztotta a számítógép-használókat,
valami más megpróbálta őket összehozni.
WWW, a hálós világ.
Az internet annyira modern és érdekes volt,
hogy úgy tűnt, az emberiség soha többé nem áll fel az íróasztal mellől.
Aztán egy drámai és jelentős előadás során
Steve Jobs bejelentette,
hogy egy hordozható téglalapba helyezték az internetet. Ezzel minden megváltozott.
És a neve: iPhone.
Sikere utánzatok millióihoz vezetett, például ahhoz, amit a mamájuk használ.
Az okostelefonok olyannyira elterjedtek, hogy valószínűleg most is azt nézik,
ahelyett, hogy engem néznének.
Az okostelefonok forradalmasították az emberek közötti interakciót,
mert ezzel társadalmilag elfogadottá vált, hogy magasról tegyünk egymásra.
De nem vagyunk magányosak. A közösségi médiának hála jóval könnyebb
milliókkal haverkodni
egy egyszerű macskás kép vagy egy idegen rituális megszégyenítésének kapcsán.
Érthető, hogy az okostelefon miért vált
az évszázad legnépszerűbb találmányává.
Hihetetlenül fejlett.
De mégis olyan egyszerű, hogy egy gyerek is össze tud rakni egyet.
Valójában nemcsak egyet, hanem óránként körülbelül 50-et,
ha el akar kerülni egy újabb éjszakát a büntető blokkban.
Sajnos Steve Jobs meghalt, mielőtt tanúja lehetett volna az Apple sikerének,
eltekintve az első néhány száz milliárd dollártól.
Halálos ágyán megígértette az Apple mérnökeivel,
hogy háromévente megváltoztatják az iPhone csatlakozóját,
majd fellőtte magát a felhőbe.
Eközben Gates arra pazarolta a vagyonát, hogy felszámolja a maláriát.
De az Apple és a Microsoft teljes kudarcának ellenére
a számítógépek sikere egyre nőtt.
Egyesek szerint a szingularitás felé tartunk,
amikor is a mesterséges intelligencia túl okossá válik.
Míg mások úgy vélik, hogy ez már megtörtént,
és az egész emberi civilizáció csupán egy szimulációban létezik.
Honnan tudjuk, hogy nem egy szimulációban vagyunk?
Nem tudjuk. Sok okos ember gondolja úgy,
hogy lehetséges, hogy egy szimulációban élünk.
Ha ez egy szimuláció,
miért akarja a számítógép, hogy ezt megkérdezzem?
Nos, az én szemszögemből nézve,
feltesz nekem egy kérdést,
én gondolhatnám, hogy egy számítógép irányítja,
de maga érezheti úgy, hogy szabad akaratából cselekszik,
és saját maga teszi fel a kérdéseket.
Miért kell nekem idejönnöm, hogy ezt felvegyük?
Nem tudná a szimulációban egy számítógép megmutatni a tévében?
Vagy most épp ott vagyok?
Létezem én egyáltalán? Miért történik ez?
Miért nem egy csokis ekler fánkot eszem egy végtelen ciklusban?
Mint egy GIF. Annak jobban örülnék.
És a végtelenített GIF-ekben az emberek egy szimulációban ragadtak?
Ez történt velük? A darazsak hogy illenek a szimulációba?
- Nem vagyok benne biztos, hogy… - Bocsánat, sok itt a talány, ugye?
Ebben a sorozatban bemutattuk önöknek a primitív kezdeteket,
spirituális megvilágosodásokat, kulturális robbanásokat
és a jelentős tudományos áttöréseket.
Jelen pillanatban az emberiség sarokba szorítva válaszút előtt áll,
és bizonytalan jövő elé néz.
Vajon sikerül leküzdenünk a klímaváltozás okozta kihívást?
Vagy épp ellenkezőleg?
Vajon a számítógépek rájönnek, hogyan törölhetnek ki minket?
És ha igen, hogy kerülünk ki a lomtárból?
Megtanulhat az emberiség békében együtt élni önmagával?
Vagy mindannyian
a civilizáció utolsó óráit, perceit és másodperceit éljük?
Vagy nem, nem tudom.
Ahogy önök sem.
De bármi is lesz, az itt fog történni, a Földön.
Oké, remek volt, ez megvan.
- Tényleg? - Igen. Köszönjük!
- Ennyi? - Igen. Szép volt.
- Végeztünk? - Igen, remek munka.
Remek. Tényleg megtudjátok úgy csinálni, mintha jártam volna azokon a helyeken?
- Igen, ne aggódj emiatt! - Tényleg?
Majd a számítógépeken megcsináljuk. Elképesztő, mit tudnak.
Remek, akkor majd találkozunk.
Ennyi, srácok! Köszönöm! Szia!
Szerintem ez elég jól ment.
Szuper. Kösz!
A feliratot fordította: Borsody Anna